**I**.**világháborús emlékmű**

Az I. világháborúban elesettek tiszteletére Vecsés vezetősége 1922. október 8-án avatta fel Branczeiz János alkotását, amelyen a műkő részeket Massza Sándor készítette. Az emlékmű 3 oldalára vésték fel az elesettek névsorát, 163 főt. A fő oldalon FIAINKNAK szöveg szerepel, valamint egy, a családjától búcsúzó katona domborműve látható. Az emlékmű egy 8x8 méteres, 50 cm. magas földhalomra emelt 4x4 méteres kis kert közepén áll, amelyre két lépcsőn jutunk fel. A talpazat 70x70x600 cm magas, aljában egy címerpajzs látható, amelyben két káposztavágó kés és Veczis 1788. felirat szerepel.

A Hősök ligetében (Fő út, Város utca sarok) elhelyezett szobornál minden évben, május utolsó vasárnapján emlékeznek meg a városlakók az áldozatokról.

